a4o C. PLINII HIST. NAT. LIB. XXXVI. 



vit : non dubie vitreas facturus camras, si prius inventum 

 id fuisset, aut a parietibus scenae, ut diximus, Scauri , 

 pervenisset in camras. Quamobrem et vitri natura in- 

 dicanda est. 



Origo vitri. 



LXV. 16. Pars est Syriae, quae Phnice vocatur, fini- 

 tima Judae, intra montis Carmeli radies paludem ha- 

 bens, quae vocatur Cendevia. Ex ea creditur nasci Belus 

 a 11111 i s , quinque m passuum spatio in mare perfluens , 

 juxta Ptolemaidem.coloniam. Lentus hic currit, insalu- 

 bri potu , sed caerimoniis sacer , limosus , vado profun- 

 dus. Non nisi refuso mari arenas fatetur : fluctibus enim 

 volutatae nitescunt, detritis sordibus. Tune et marino 

 creduntur adstringi morsu, non prius utiles. Quingen- 

 torum est passuum non amplius litoris spatium , idque 

 tantum multa per saecula gignendo fuit vitro. Fama est, 

 adpulsa nave mercatorum nitri, quum sparsi per litus 

 epulas pararent , nec esset cortinis adtollendis lapidum 

 occasio , glebas nitri e nave subdidisse. Quibus accensis 

 permixta arena litoris, translucentes novi liquoris fluxisse 

 rivos, et hanc fuisse originem vitri-. 



Gnera ejus, et ratio faciendi. 



LXVI. Mox, ut est ingeniosa sollertia, non fuit con- 

 tenta nitrum miscuisse : cptus addi et magnes lapis ; 



